# data[].attributes.headline
Асық ойыны — қазақ халқының дәстүрлі ойыны. Асық ойыны күндіз де, түнде де ойналады. Күндізгісі – мергендікке, түнгісі – ептілікке баулиды. Иіргенде түскен қалпына қарай асық – алшы, тәйке, бүк, шік деп, ал атуға арнап арнайы қорғасын құйылып жасалғаны – сақа, жақсылары – оңқы аталады.

# data[].attributes.subject
Асық ойыны — қазақ халқының дәстүрлі ойыны. Асық ойыны күндіз де, түнде де ойналады. Күндізгісі – мергендікке, түнгісі – ептілікке баулиды. Иіргенде түскен қалпына қарай асық – алшы, тәйке, бүк, шік деп, ал атуға арнап арнайы қорғасын құйылып жасалғаны – сақа, жақсылары – оңқы аталады.

# data[].attributes.body
Асық ойынының бірнеше түрі бар:

• Ханталапай – асықтар шашылып, ойыншылар тез жинауға тырысады.

• Үштабан – асықты дәл көздеп, үш рет секіру арқылы атып түсіру.

• Омпа – асықты тігінен тұрғызып қойып, оны атып құлату керек.

• Шеңбер асық – асықтарды шеңбердің ішіне қойып, оларды дәл көздеп атып шығару қажет.

Бұл ойын баланың мергендігін, ептілігін және дәлдігін дамытады.

# data[].attributes.attachment_link.readable_text
Асық ойындары - Қазақ халқының ұлттық ойындарының бірі.

Ұлттық ойындары көбінесе әр халықтың әлеуметтік-экономикалық жағдайларына байланысты қалыптасқан. Қазақ халқының ұлттық ойындарының көбі табиғи заттармен ойнауға негізделген. Шаруашылығы мал шаруашылығы болғандықтан қазақ халқының ұлттық ойындары да осыған икемделеді. Әсіресе, қойды көп өсіргендіктен, балалар ойынының көбі қой асығымен байланысты болып келеді. Сондықтан асық ойындары ұлттық ойындарының ішіндегі ертеден келе жатқан ойындардың бірі болып табылады. Асық ойыны баланың жастайынан жүйке жүйесін шыңдап, оларды дәлдікке, ұстамдылыққа, байсалдылыққа тәрбиелейді. Асық ойынын еңбектеген баладан, еңкейген кәріге дейін ойнайтын түрлері болған.

Асық - қазақ халқының, ырымдарында қадірлі мал сүйектерінің бірі. Асық атаулары:

Құлжа - арқардың аталығының асығы

Сақа - арқардың асығы

Жабайт - еліктің асығы

Асық - қой мен ешкінің асық жілігінен

Шүкімайт - қозы мен лақтың асығы

Келін екі қабат болғанда қазақ халқында, келіннің енесі не атасы ырымдап асық жинаған. Атаның құдай ұл берсе деп тілегені. Оны жасырып оңаша келінге сездірмеуі мүмкін. Ондағы ойлары көз тимесін, келін аман-есен, босанса екен деп тілек тілеуінің бір тәсілі. Ер баланың бесігіне қасқырдың асығын, тырнағын тағуы мүмкін, ауырмасын-көз тимесін және айбатты, қайтпас қайсар, болсын дегені. Қыз баланың бесігіне- еліктің асығын, әдемі сұлу ел қызығар көркі болсын дегені. Ерте кездегі табиғаттың қатал, аңдардың олжаға оңай ілікпейтіндігін, аңшының адал еңбегі, ер азаматтың қайраты мен жау жүректілігі екендігін жақсы білеміз. Сондықтан да аңның асығы қадірлі болады.

Асық ойынында асықтың берекесі де, басшысы да "сақа". Асықтарды атқанда сақамен көздейді. Бас бармақпен сұқ саусаққа қысып ұстап жоғары сілкіп, салмақтап айландырады. Айландырып тұрған сақаны сағаттың тіліне қарсы иіріп атады. Ірі әрі салмақты иіріліп тиген сақа асықтарын бірнеше домалатады. Шебер иіріліп атылған сақа, асыққа тигенде 10 сантиметрден 150 сантиметрге жерге дейін ұшырып жібереді.

Асықты иіріп тастағандағы жатысы бес түрлі аталады. 1. Ең сәтті тұрғандағы атауы "алшы". /барлығын бірден ұтасың / 2. Төңкеріліп тұрғаны тәукі /тәуекел мағанасы/ (тәйкі) 3. Етбетінен жатқаны "бүк" /бүк түсіп жату/ 4. Шалқасынан түскені "ішік" /іші көрініп жатуы/ 5. Егер еңкейіп, тұмсығымен тік қадалса "омпа" /омақа аса құлаған/ 6. Таза тұрмай - алшы тұрғаны қисайып, не тәукі қисайып тұрса "қырта" дау туғызатын /қырынан жату/ деп аталады

Асық ойыны, баланың күн ұзақ қимылына тигізер әсері мол. Ойын барысында:

жүгіру

жүру

иілу

секіру

сақа иіру

көздеп тигізу

лақтыру, ату т.б, жатады

Асық түрлерінің атаулары

Сақа - асықтың үлкен әрі шымыр түрі. Бұл асық жеткен еркек қойдан (серкеден) немесе қошқар-текеден алынады.

Кеней - көпшілік ойнауға арналған қарапайым асықтар.

Шүкейт - жас малдың асығы.

Қойлық - қойдың асығы.

Ешкімек - ешкінің асығы.

Құлжа - құлжаның асығы.

Көктабан - қорғасын құйылған салмақты сақа асық.

Топай - сиырдың асығы. Жабай - ірі асықты айтады.

Қолқар - арқардың асығы

Асықтың атаулары:

Алшы - асықтың тәйкеге қарама-қарсы жағы яғни алшы тұруы.

Тәйке - асықтың алшыға қарама-қарсы жағы.

Бүге - асықтың дөңес жағының жоғары қарап түсуі.

Шіге - асықтың қуыс жағының жоғары қарап түсуі.

Омпы - асықтың ашасы немесе мұртша жағы жоғары қарап түсуі немесе тік тұрып қалуы.

Шоңқай - асықтың омпаға қарсы жағымен тік түсуі.

Асық ойыны барысында қолданылатын құралдар мен әдістер Көн киіз - асықтың "тақта" ойыны барысында қолданатын жұқа әрі икемді асық атуға, қаржуға қолайлы құрал. Бұл асық ойынының түрлеріне байланысты 50×50, 80×80, 100×100 см көлемінде болады. Көн киіздің дөңгелек шеңбер түрінде қолдануға болады. Ондай жағдайда көн киіздің диаметрі 50, 80, 100 см. Көн киіздің жиегін жіңішке ұлттық нақышты оюлармен көмкерген дұрыс.

Асық ойынында тігілген асықтарды атуға жарамды сақа таңдап алынады. Сақа болатын асық салмақты, ірі болуға тиіс. Ол көбінесе еркек қойлардың, не қошқарлардың асығы болып келеді. "Алшы ойыны" сақаның салмақты да алшы тұрғыштығына байланысты. Бұл ұту үшін өте қажет.

"Алшы ойынын" ойнаушыларға шек қойылмайды. Ойын басталар алдында, ойын жүргізуші, барлығының сақаларын жинап алып, ойында әркімнің кезегін белгілеу үшін, яғни, кімнен кейін кім асық ату керектігін анықтау үшін, сақаларды иіреді. Иірген кезде кімнің сақасы алшы түссе, сол бірінші, тәйке түссе екінші, бүк түссе үшінші, шік түссе одан кейін асық ататын болады. Атқан кезде сақасы мен асығы бір жақты түссе, атқан асығын алып, әрі қарай ата береді. Енді бірде асық атқан кезде сақасы алшы түсіп, асық кез келген жағында жатса да асықты алады, тағы атады, ал сақа мен асық екеуі екі түрлі түссе, онда алмайды. Ол атуды тоқтатып, кезекті келесі ойыншыға береді. Екінші ойыншы өз кезегінде сақасын иірген кезде тәйке түссе, онда өзінен кейін кезекте тұрған ойыншы көмбеде тұрып оның тәйке түскен сақасын атады, тигізсе, сақа иесі ойыннан шығып қалады, тигізе алмаса, өзі ойыннан шығады. Кезек алу үшін сақаларын иірген кезде бүк, шік түскен ойыншылар өз кезектерімен көнге тігілген асықты ата береді. Осы ретпен көндегі асықты атып тауысқанға дейін ойнайды да, асықтарын қайта тігіп, ойынды жалғастыра береді.

Асық ойынының бір түрін "Омпа" деп атайды. Бұл ойынды көбінесе бозбалалар ойнайды. Оны таза ауада алаңда, не үлкен бөлмелерде ойнауға болады. Ойнаушылардың санына шек қойылмайды. Ойынның мақсаты - асық ұту. Ойнаушылар арасы 20 қадам екі көн сызады да біріншісіне төрт бұрыш жасайды (оның көлемі өзара келісіледі) дәл ортасындағы сызыққа әрбір ойыншы өздерінің асықтарын тігеді. Тігілген асықтардың ортасына бір асық мұртынан "Омпа" тұрғызады. Ойнаушылар екінші белгіленген жерден бірінің артына бірі тұрып әркімнің өз кезектері бойынша, қолдарыңдағы сақаларымен "омпаны" ата бастайды. Егер кімде-кім омпаға тигізсе және оны төрт бұрыштың шетіне шығарса, онда көндегі асықты түгел алады. Ал омпаға тимей, жанындағы асықтарға тисе, оны да төрт бұрыштың шетіне шығара алса, онда сол атқан асығын ғана алады. Асық таусылған сайын, көнге асық қайтадан тігіліп отырылады. Ойын жалғаса береді.

3, 5, 7 метр қашықтықтан (қашықтық балалардың жас ерекшелігіне байланысты). Түзу бойына алшы, тәукі кезектесіп тізіледі. Өріске ұзап барып атасың. Кімнің бірінші ататындығы сақаларын қосып, бір ойыншы басынан асыра (соғады) жерге тастайды. Алшы түскен сақа иесі бірінші, тәукі екінші, бүк үшінші, ішік төртінші болып атады.

Ойынындағы ұтыс ( жеңіс) тәртібі

Сақа асыққа тиіп "алшы" түссе - тізілген асықты түгел ұтып алады.

Сақа асықттарды құлатып, сақа бүк түссе - ішік шатқан асықтарды ұтады.

Сақа асықтарға тиіп, ішік түссе - бүк түсіп жатқан асықтарды ұтады

Бұзылған асықтарды түзу бойына қайтадан тізіп қояды. Келесі кезектегі ойыншы сақасы мен тізілген асықтарды көздеп атады. Атқанда сақа асықтарға тиіп, құлатып өзі омпа түссе, сақаны омпалатады. Тізеден төмен сақаны домалатып тастайды. Келісім бойынша үш рет қайталауға болады. Өрістен атылған сақалар, домалап түскен жерінде жатуға тиіс. Кімнің сақасы төрге озып кетсе, сол бірінші болып кері атады. Тимей кетсе келесі ойыншы кезек алады. Ойыншылар тигізе алмаса, алғашқы ойыншы қалған асықты сақамен қосып, басынан асыра жерге тастайды. Ұтқан асығыңды жинап отырасың. Шебер ойыншы қарсыласының асығын түгел ұтып алады.

Сақа мынадай жағдайда асықты ұта алмайды

Сақа бүк жатса- бүк жатқан асықты ұта алмайды

Сақа ішік жатса- ішік жатқан асықты ұта алмайды

Сақа бүк, ішік, тәукі, омпа жатса- алшы тұрған асықты жеңе алмайды

Сақа бүк, ішік, тәукі, омпа жатқанда - тәукі тұрған асықты жеңе алмайды

Сақа бүк, ішік, тәукі, омпа жатқанда - омпа тұрған асықты жеңе алмайды.

Бір топ бала, жастар жиылып келіп, тегіс жерді таңдап алады да оны тазартып, ортадан төрт бұрышты сызық сызады. Сол төрт бұрышты ортасынан тең етіп екіге бөледі. Әр жағының қашықтығы балалардың жас мөлшеріне қарай белгіленеді. Сонда 1-1,20 см немесе 1,5 метрге дейін болады. Мұны "көн" деп атайды. Сонда ойнаушылардың өзара келісімі бойынша көннен 4-5 м. не одан да көп мөлшерде асық ататын орын белгіленеді. Оны сызықпен белгілейді. Ойыншылар осы жерден тұрып көндегі асықты ататын болады. Ойынды кім бірінші болып бастайтынын сақа иіру арқылы анықтайды. Сақасы алшы түскен ойыншы бірінші болып ату кезегін алады.

Ойыншы асыққа дәл тигізіп, оны көнбе сызығынан шығарса, оны алады да, сақасы түскен жерден қайта атады. Сөйтіп көннен шығарғандарын ала береді. Егер оның сақасы көндегі асыққа тимей кетсе, асықты келесі ойыншы атады. Ал тігілген асықтарды бұзып, бірақ көннен шығара алмаса, қалған ойыншылар асықтарды сол жатқан қалыбында атып, көннен шығарып алуға тиіс. Ойын көндегі асықтар бойынша біткенше ойнала береді. Көндегі асық біткен соң, ойынға қатынасушылар бір-бірден көнге қайта асық тігіп, ойын қайта басталып, жалғаса береді.

Асық ойынының ендігі бір түрі -"Тас қала" деп аталады. Ойынға қатынасушыларға шек қойылмайды. Олар тегіс жерді таңдап алып шеңбер сызады да, дәл ортасына асықтарды бірінің үстіне бірін пирамида етіп жияды. Сонан соң асық тігілген жерден ойынға қатынасушылардың жас ерекшелігіне орай көн белгіленеді. Оның қашықтығы 7-8 метрден кем болмайды. Ойынды бірінші болып бастайтын ойыншыны анықтау үшін сақаларын иіреді. Кімнің сақасы бұрын алшы түссе ойынды сол бастап, қалғандары да осы тәртіппен өз кезектерін алады. Алшы бірінші, тәйке екінші, бүге үшінші, шіге төртінші.

Егер ойыншының асығы омпа түссе, онда ол алшыдан жоғары болып есептеледі де, бірінші орынды сол алады. Егер де екі не үш адамның асығы бірдей не алшы не бүк, не шік, не тәйке түссе, онда саңалар қайта иіріледі.

Атушы "Тас қалаға" саңасын дәл тигізіп, бір асықты шеңберден шығарса, ойынды жалғастырып, саңасы түскен жерден қайта атады. Шеңберден атып шығарған асықтарын ала береді. Егер бірінші атушы тигізе алмаса, онда екінші ойыншы атады. Егер атқан ойыншы "Тас қаланы" бүзып, бірақ асықты шеңберден шығара алмаса, онда айыбын қосып "Тас қаланы" қайта түрғызады. Егер атушы тас қаланы бұзып бір асықты шеңберден шығарса, онда қалған асықтарды шеңберден шығара алмаганға дейін ата береді. Қалған ойыншыларды бүзылған "Тас қаланың" бытырап жатқан қалдықтарын атып алады. Көнде жатқан асықтар түгелдей біткен соң, ойын қайта басталады.

Асықпен ойнайтын ойынның бір түрі-"Хан" ойыны. Ойынға қатынасушыларға шек қойылмайды. Ойынға қатынасушылар көнге қаншадан асық шығаратынын алдын ала келісіп алады. Көнге жиналған асықтарды бір жерге басын қосып біріктіреді. Сонан кейін көп асықтың ішінен бір белгілі асықты "хан" сайлайды. Екінші ойыншылар көнге жиналған (әр ойыншы не бес, не он асықтан қосуға тиіс) асықты иіретін ойын жүргізуші тағайындап алады. Ол жиналған асықты ортаға екі қолдап иіріп тастай береді. Барлық асықтарды иіріп болған кезде "хан" көп асықтың арасында көрінбей қалуы мүмкін, мұндай жағдайда ойнаушылардың барлығы асықты иірушінің "ханды қара басты" деген даусын естігеннен кейін бассалып асықтарды талап алады. Екінші жағдайда иірген асықтардың арасында "хан" ашық жатса, онда "ханмен" бүк жатқан асықты ату керек, ойын солай жалғаса береді. Ойынның шарты бойынша "Ханмен" асықты атқан кезде басқа асықтарды қозғауға болмайды. Сөйтіп, ойын шарты бұзылғанға дейін немесе барлық асық атылып болғанға дейін ойын жүре береді.

Бұл ойын ойыншыдан өте ептілікті талап етеді. Егерде ойыншы, қалай болса солай, дөрекілік көрсетсе, қимылында ептілік болмаса, онда ол ойыншы ұтылады. Сондықтан ойын қатынасушылардан байыптылық, ұстамдылықпен қоса өте ептілік қасиеттерді талап етеді. Бұл қасиет келе-келе ойыншының әдетіне айналып, жақсы дәстүрге тәрбиеленуге, өзін-өзі басқара білуге машықтандырады.

Асықпен ойналатын ойынның тағы бір түрі - " Ханталапай". Балалар бұл ойынды үлкендердің басшылығымен ойнайды. Ойынға қатынасушы балалардың санына шек қойылмайды. Олар ойын жүргізушінің айналасына жарты шеңбер құрып отырысады. Ойын жүргізуші қолындағы асықты "ханталапай" деп ортаға қарай шашып жібереді. Отырғандар тез-тез жиып алулары керек. Кім аз жиып алса, сол жеңілген болып есептеледі. Ойынның мақсаты - балалардың жылдамдығын жеделдету, жүйке жүйелерін шыңдау, тілін дамытып, ойда сақтау қабілеттерін жетілдіру.

Асықпен ойнайтын ойынның тағы бір түрі - "Құмар". Бұл ойынды үлкен-кіші демей ойнай береді. Ойынға қатынасушылардың саны 5-6 адамнан аспауы керек. "Құмар"- үйде, аулада, таңыр, тегіс жерде отырып ойнайтын ойын. Ойынға төрт асық қажет. Олар мұқият тазартылып, түрлі-түсті бояуға боялады. Ойынды кімнің бірінші болып бастайтыны асық иіру арқылы шешіледі. Алшы -бірінші, тәйке -екінші, бүге -үшінші, шіге -төртінші т. с. с. кезек алады. Асықтың жоғарыда айтылған төрт түрлі түсетін, негізгі төрт қыры болады. Сондай-ақ оларды мал атауымен де атайды. Алшыны- жылқы, тәйкені - түйе, бүгені - қой, шігені - ешкі деп атайды. "Құмар" деп сол төрт асықтың бір түрлі түсуін айтады. Мысалы төртеуі де алшы түссе - "Құмар" болады, ол төрт ұпай алады, тәйке-үш, бүге-екі, шіге-бір ұпайдан алады.

Ойыншы төрт асықты уысына алады да, қолын тұқыртып ішке қарай айландыра еденге шаша тастайды немесе алақанына салып, қолын сыртқа қарай серпіп, еденге тастай береді. Ұтылған адам ұпай төлейді. Келісім бойынша ән айтып, күй шертеді. Ертеде терме айтып, арты отбасылық ойын-сауыққа айналған.

Екі ойыншы қатысады. Олардың қолында сиырдың асығы болу керек. Ойыншылардың өзара келісуімен біреуі сақасын алысырақ иіреді, екіншісі сол сақа иірілген орыннан тұрып иірілген сақаны атады. Атқанда қарсыласының сақасына тигізсе, онда қарсыласы сол атқан жерден оны сақасының жатқан жеріне дейін арқалап апарады да, сол жерден сақасын қайта иіреді. Ал қарсыласының сақасына тигізе алмаса, қарсыласы өз сақасын алып, сол орыннан бірінші ойыншының сақасын атады, егер тигізсе, ол да соны істейді, тигізе алмаса қарсыласы атады. Сөйтіп бірінің сақасын бірі атып, ілгері жылжи береді. Ойында қанша уақытқа созса да өз еріктері.

Ойнауға тілек білдірген барлық бала екі-екіден бөлініп, сақаларын қосып жіберіп, кезектерін анықтау үшін иіре бастайды. Бірінші кезек алған ойыншы қарсыласына өзінің шартын айтады. Ондағы мақсаты - қарсыласының сақасын атқан кезде шамасы келгенше алысқа ұшырып түсіру. Содан кейін сақаның алғашқы жатқан орнынан ұшып түскен жеріне дейінгі ара-қашықтықты табан ұзындығымен өлшейді, сөйтіп қанша табанға ұшырса, атушы сонша ұтқан асығын алады. Бұл жерде бәрі шарттасуға байланысты: әр үштабанға бір асық, не табан басына бір асық болуы ықтимал. Бұдан кейін екінші ойыншы қарсыласының сақасын атады. Осылайша кезектесумен ойын жалғаса береді.

1. Сағындықов Е. С. / Қазақтың ұлттық ойындары. - Алматы: "Рауан" баспасы, 1991 жыл .-176 бет. ISBN 5-625-01063-3

2. Қайдар Ә. / Қазақтар ана тілі әлемінде (этнолингвистикалық сөздік) II том. Қоғам. - Алматы: "Сардар" баспа үйі, 2013. - 728 ,tn7 ISBN 978-601-7174-34-7

3. Қазақтар. 5-том. "Білік" баспа үйі, Алматы, 2003

# data[].attributes.attachment_link.title
Асық ойындары - Уикипедия

# data[].attributes.attachment_link.description
Асық ойындары - Қазақ халқының ұлттық ойындарының бірі. Ұлттық ойындары көбінесе әр халықтың әлеуметтік-экономикалық жағдайларына байланысты қалыптасқан. Қазақ халқының ұлттық ойындарының көбі табиғи заттармен ойнауға негізделген. Шаруашылығы мал шаруашылығы болғандықтан қазақ халқының ұлттық ойындары да осыған икемделеді. Әсіресе, қойды көп өсіргендіктен, балалар ойынының көбі қой асығымен байланысты болып келеді.

# data[].attributes.headline
Айгөлек – қазақтың ұлттық ойындарының бірі. Бұл ойынды балалар ашық алаңда ойнайды. Ойынға екі топ қатысады. Балалар шеңбер жасап тұрады да, бір-бірінің қолынан ұстап тұрып, кезек-кезек бір-біріне мынадай өлеңді айтады:

# data[].attributes.subject
Айгөлек – қазақтың ұлттық ойындарының бірі. Бұл ойынды балалар ашық алаңда ойнайды. Ойынға екі топ қатысады. Балалар шеңбер жасап тұрады да, бір-бірінің қолынан ұстап тұрып, кезек-кезек бір-біріне мынадай өлеңді айтады:

# data[].attributes.body
“Айгөлек-ау, айгөлек,

Айдың жүзі дөңгелек.

Теміршіге барғанда

Қандай сыйлық әкелмек?”

Қарсы топтан бір бала жүгіріп келіп, екінші топтың қолын үзіп өтуге тырысады. Егер үзіп өтсе, әлгі баланы өзімен бірге алып кетеді. Үзе алмаса, өзі сол топта қалады.

Бұл ойын балалардың жылдамдығын, күшін, ұйымшылдығын дамытады.

# data[].attributes.headline
Бұл ойынды ашық алаңда ойнайды. Балалар екі топқа бөлініп, бір-бірінен алшақ тұрады. Бірінші топ мынадай өлең айтады:

# data[].attributes.subject
Бұл ойынды ашық алаңда ойнайды. Балалар екі топқа бөлініп, бір-бірінен алшақ тұрады. Бірінші топ мынадай өлең айтады:

# data[].attributes.body
“Ақсерек-ау, көксерек,

Бізден сізге кім керек?”

Қарсы топ бұл сұраққа жауап ретінде бір баланың атын атайды. Сол бала жүгіріп келіп, қарсы топтың қолынан ұстап тұрған балалардың арасынан өтпек болады. Егер өте алса, өз тобын күшейтіп, бір ойыншыны ертіп кетеді. Ал өте алмаса, сол топта қалып қояды.

Бұл ойын ептілікке, жылдамдыққа, батылдыққа баулиды

# data[].attributes.attachment_link.readable_text
Уикипедия - ашық энциклопедиясынан алынған мәлімет

Ақсерек пен көксерек - қазақ балаларының дәстүрлі ұлттық ойындарының бірі. Әр кезеңде, әр өлкеде түрліше аталғанымен ойнау тәртібі бірдей (толығырақ қ. Айгөлек). Қазақ өлкесін зерттеу Орынборлық коғамының еңбектерінің бірінде (1921 ж.) Орал облысы Темір болысының тұрғыны Дәулетияр Имашев "Мылқау тотай" деген ойын туралы айтады. Оны жылдың жылы мезгілінде ауылды жерде, 6-15 жас аралығындағы балалар жиналып ойнайды. Ойыншылар саны 6 адамнан кем болмауы керек және ойыншылар санының жұп болғаны абзал. Ойын мынадай кіріспемен басталады: ойынға қатысушылардың арасынан бойлары сұңғақ екі ойын басшысын таңдап алады. Ортаға шыққан ол екеуі таяқ ұстасып сайысу арқылы қай жеңгені бірінші болып өзіне ойыншы әріптес таңдайды. Осылай екі топ жасақталады да, әр топ бір- бірінен алысырақ (шамамен 10-15 қадам, кейбір деректерде 20 қадам) барып, қатарласып қол ұстасып тұрады. Әлгі ойынды бастайтын топтың басшысы: "Мылқау тотай, бізден сізге кім керек?" деп айтады. Сол кезде қарама-қарсы тұрған топ басшысы өздеріне керекті қарсыластарының арасынан біреуінің атын атайды. Аты аталған ойыншы, бар пәрменімен жүгіріп қол ұстасып қатар тұрған қарсы топтың екі ойыншысының ұстасып тұрған қолын үзіп өте шығуға әрекет етеді. Ал қарсылыстары қолдарын мықты ұстап, үздірмеуге тырысады. Егер жүгіріп келген адам қарсыластарының қолдарын үзіп кетсе сол топтан, басшысынан басқа бір ойыншыны өзімен бірге алып кетеді. Қол ұстасып тұрған қатарды үзіп өте алмай қалса, онда сол топта өзі қалып қояды.

Содан кейін екінші топқа кезек келеді, басшысы (кейбір деректерде әріптестері қосылып топпен) айқайлап: "Мылқау тотай, бізден сізге кім керек?" деп дауыстап сұрайды. Олар қарсы жақтың біреуінің атын атап шақырады. Реті болса, жасы кішкене, әлсіз ойыншыны шақырып, өздерін утып алып, тобын көбейтуге тырысады. Осы тәсілмен ойын, бір топтың адамдары бітіп қалғанша жалғастырыла береді. Жеңген топ, жеңілген топты келемеждеп, әр түрлі сөздер айтып мазақтайды. Болмаса жеңілген топ ойыншылары, жеңген топ ойыншыларын арқаларына салып, белгілі бір межеге дейін апару сияқты айыптарды орындайды. Аталған ойын барлық ұлыстарда қолданылады.

Ақсерек пен көксерек ойынының жаңартылып, байытылған нұсқалары көп және оның бірі айгөлек, ақ керек деп аталатын ойында жарысушы екі тарап ойынға қатысуды шақыруды топтасып тұрған қарсы жақ өлеңмен хормен айқайлап айтып жеткізеді.

Ақ серек пен көк серек!
Тауып алдым бәйтерек!
Жалындаған күн керек!
Жалпы достан кім керек?
Анау тұрған ұл (қыз) керек!
Оның аты - Еркебек,

Келсін бізге ертерек! - деп, өлеңдетіп карсы жақтың бір ойыншысының атын атап шақырады.

Қазақтың этнографиялық категориялар, ұғымдар мен атауларының дәстүрлі жүйесі. Энциклопедия. - Алматы: DPS, 2011. - ISBN 978-601-7026-17-2

# data[].attributes.attachment_link.title
Ақсерек пен көксерек - Уикипедия

# data[].attributes.attachment_link.description
Уикипедия - ашық энциклопедиясынан алынған мәлімет Ақсерек пен көксерек - қазақ балаларының дәстүрлі ұлттық ойындарының бірі. Әр кезеңде, әр өлкеде түрліше аталғанымен ойнау тәртібі бірдей (толығырақ қ. Айгөлек). Қазақ өлкесін зерттеу Орынборлық коғамының еңбектерінің бірінде (1921 ж.) Орал облысы Темір болысының тұрғыны Дәулетияр Имашев "Мылқау тотай" деген ойын туралы айтады.

# data[].attributes.headline
Сақина салу - Бұл ойын үшін сақина немесе шағын зат керек. Балалар шеңберге отырып, алақандарын алдына жайып қояды. 

# data[].attributes.subject
Сақина салу - Бұл ойын үшін сақина немесе шағын зат керек. Балалар шеңберге отырып, алақандарын алдына жайып қояды. 

# data[].attributes.body
Ойын жүргізуші сақинаны білдіртпей бір ойыншының қолына салады. Кейіннен жүргізуші сақинаны кімде екенін табуы керек. Бұл ойын байқампаздықты, ойлау қабілетін және зейінділікті дамытады.

# data[].attributes.attachment_link.authors[].name
Тәрбиеші әлемі 

# data[].attributes.attachment_link.title
ұлттық ойын сақина салу

# data[].attributes.headline
Ойыншылар шеңбер құрып отырады. Жүргізуші орамалды білдіртпей бір ойыншының артына қояды. Егер ойыншы орамалды байқаса, оны алған бойда жүргізушіні қуып жетуі керек. Ал егер байқамай қалса, жүргізуші қайта келіп, оны түртіп, ортаға шығарады.

# data[].attributes.subject
Ойыншылар шеңбер құрып отырады. Жүргізуші орамалды білдіртпей бір ойыншының артына қояды. Егер ойыншы орамалды байқаса, оны алған бойда жүргізушіні қуып жетуі керек. Ал егер байқамай қалса, жүргізуші қайта келіп, оны түртіп, ортаға шығарады.

# data[].attributes.body
Бұл ойын реакция жылдамдығын, зейінділікті дамытады.

# data[].attributes.attachment_link.authors[].name
Еркетай бобекжайы Қарағанды облысы Шахтинск қ

# data[].attributes.attachment_link.title
Орамал тастамақ ойыны